Baguio City -- Pormalen a naidatag iti Benguet Provincial Prosecutor's Office ti kaso kontra iti kogresista ti Baguio City ken dagiti uppat a dadduma pay seknan iti pannakadadael ti bantay idiay Sto Tomas, Tuba, Benguet.
Sigun kenni Benguet provincial prosecutor William Bacoling, karaman kadagiti naidatagan iti kaso a panaglabsing iti Presidential Decree 705 wenno Forestry Reform Code of the Philippines da Baguio City Congressman Nicasio Aliping Jr., ken dagiti kontraktor a da William Go ti Goldrich Costruction, Romeo Aquino ti R. U. Aquino Construction and Development Corporation, kenni Bernard Capuyan ti BLC Construction and Aggregates.
Maibasar iti kaso nga indatag ti DENR, linabsing dagiti respondents ti Sec. 77 ken Sec. 78 ti PD 705 gapu iti pannakapukan dagiti puon ti kayo ken pannakadadael ti bantay iti paset ti Sto Tomas a maikadua a kangatuan a bantay iti probinsia ti Benguet.
Immuna iti daytoy, dumanon iti nasurok tallo gasut a puon ti saleng ken alnus ti napukan gapu iti kalsada a maatap a paar-aramid ti opisial.
Impakaammo met ti Baguio Water District a gapu iti nasao a partabaho ket nadadael ti sumagmamano a water dams a pagtataudan ti danum ti sumagmamano a barangay ti siudad ti Baguio.
Impakaammo met ti Baguio Water District a gapu iti nasao a partabaho ket nadadael ti sumagmamano a water dams a pagtataudan ti danum ti sumagmamano a barangay ti siudad ti Baguio.
ilo_Latn ilo_Latn ilo_Latn ilo_Latn ilo_Latn ilo_Latn